מכורה סדרתית : תפוז בלוגים-Highway 61
בלוגים 20 פלוס Highway 61
קישורים דורשי ביקור
Inspiring Images and videos
wolf and willow - design style and..
אדוארד והמספריים
דוני דרקו
יומן נעורים/ The basketball..
אמן האשליות/ The Illusionist
אישה יפה (chick flick)
7 שנים בטיבט
The Professional/ לאון
Lock, stock and two smoking..
עודג הגיב ל- ווילי מדבר אליי בלוז
הר הקסמים הגיב ל- אז איך היה אצל דילן?
lacuna inc הגיב ל- Biutiful.
הר הקסמים הגיב ל- Biutiful.
MojoMe הגיב ל- Biutiful.
27/09/2010 01:23:54
אני כל כך מאושרת שחזרתן. התגעגעתי אליכן. ציפיתי תקופה ארוכה ועצובה שתשובו אליי והנה אתן כאן. הסדרות שלי. החמאה ללחם שלי.
זה התחיל בגיל צעיר. הסדרה הראשונה שהתמכרתי אליה הייתה אי.אר. אחח.. הדרמה.. אז נכון שפרשתי באמצע כשנוח ווילי (אחד השחקנים הראשיים בסדרה) פרש אבל הייתי נאמנה לסדרה בכל זאת. אני אף פעם לא אשכח את הימים שבהם הייתי מקליטה (כן כן, מקליטה... בוידאו!) פרקים וצופה בהם שוב ושוב כאילו זאת הפעם הראשונה שאני רואה אותם. כן אני אובססיבית. sue me.
והיום. היום אני זקוקה למנת דרמה שבועית לווריד. מה שלא עוזר זה כל ההפסקות שהטלוויזיה האמריקאית אוהבת לקחת בקיץ ובכריסמס ושלא נדבר על ההפסקות בין עונה לעונה. עכשיו אני מבינה שהם צריכים זמן ליצור את הסדרה, לכתוב את התסריט ולצלם את הסצינות, אבל מדוע הם לא יכולים לספק תחליף נאות עד שהסדרה תחזור? הם משאירים אותי על הברכיים, מתחננת לפרק. אז מה נשאר לי לעשות אם לא לתור אחר ספוילרים כמו גרופי מסכנה?
אבל תקופת הגמילה עברה. אני יכולה לנשום לרווחה. כי על טבעי חזרה יחד עם דין וסאם וכל ה- bromance שמשתמע מכך, ד"ר האוס כבר עושה ביקורי בית (אצל קאדי), יומני הערפד כבר פה דביקים וקיצ'יים מתמיד, בונס והצוות עשו דרכם מרחבי העולם חזרה אל מסך המחשב שלי, המנטליסט הלא הוא פטריק ג'יין לא איבד משנינותו וגם הוא כבר כאן.
כל הסדרות הנ"ל הסתיימו במין טוויסט דרמתי כיאה לסדרות דרמה וכולם חזרו ובגדול. במיוחד אהבתי את הפרק הראשון של האוס שכרגע סיימתי לראות. הסדרה הזאת פשוט לא מאבדת את הקסם שלה. נכון שיש פרקים שהם טיפה חופרים ויותר מידי רפואיים אבל רוב הפרקים כל כך טובים שאי אפשר להתעלם מיכולת המשחק המעולה של צוות השחקנים ובייחוד של יו לורי, מהתסריט השנון להפליא ובעיקר מהדמות של האוס שהיא אחת הדמויות המורכבות והעמוקות שראיתי בסדרת טלוויזיה. הפרק הראשון של העונה השביעית, במילה אחת - לוהט.
לגבי "על טבעי" עדיין לא החלטתי. אני כל כך מכורה לסדרה הזאת שאפילו אם העלילה תהפוך להזויה (שזה קצת קשה בהתחשב בעובדה שלסדרה קוראים "על טבעי" וכל הסיפור של חמשת העונות נגמר במניעת האפוקליפסה) אני עדיין אמשיך לצפות באדיקות. בגדול אהבתי את הפרק הראשון. היה מוזר קצת. חסר שם משהו. אולי זה היה פרק פתיחה לעונה מסובכת ולכן היה צריך להתחיל כפי שהתחיל. בכל מקרה דין וסאם שבו את ליבי כבר מהפיילוט ואני אשאר נאמנה עד הסוף אפילו אם הוא יהיה מר.
ב"מנטליסט" אהבתי שהם לא דילגו על העלילה של העונה הקודמת והתייחסו לנושא של רד ג'ון/החטיפה. משהו שהיוצרים של הסדרה נוטים לא לעשות משום מה. בכל הקשור לנושאים האישיים יותר שנוגעים לג'יין הם מוזכרים לעיתים רחוקות וזה קצת מעצבן אותי כי אחת המשיכות של סדרות מהסוג הזה זה הדמות המרכזית וכשמראים רק צד אחד שלה זה מתחיל להמאס. אז בעניין הזה הם שיחקו אותה כי אני אוהבת לראות את ג'יין מהרהר. זה סקסי.
"יומני הערפד". אין לי מה להגיד על הסדרה הזאת. זה זבל ממוחזר. על ערפדים. אין לי מושג למה אני ממשיכה לראות אותה. זאת הבחורה בת ה - 14 שבי ממשיכה לצפות.
ל"בונס" הייתה פתיחה מרשימה (כשהראו מה עבר על כל דמות במהלך שבעת החודשים שלא היו יחד) ושאר הפרק קצת איכזב. הכל היה דחוס מידי. אני שואלת את עצמי כמה זמן אפשר למשוך את המתח המיני בין 2 דמויות ראשיות? שמשהו יקרה כבר. אני מתחילה להתייאש.
את "צווארון לבן" סיימו בבאנג רציני אני מחכה לסדרה במתח. ניל והתחכום שלו יחזרו אליי בינואר.
אני יודעת שאני לא לבד במחלה שלי כי יש קהילות שלמות שכל המטרה שלהן היא סגידה לסדרות האהובות שלהן, לכן אני כבר מרגישה קצת פחות גיקית. קצת.
סדרות טלוויזיה יומני הערפד על טבעי house supernatural The Vampire Diaries האוס המנטליסט צווארון לבן
מוסיקה בוב דילן האוס המנטליסט וודי אלן חיפוש עבודה מותגים מחוברים מיתון נטלי פורטמן
© כל הזכויות לתוכן המופיע בדף זה שייכות ל MojoMe אלא אם צויין אחרת